Die doel van die bediening is om alle uitreik-projekte van die gemeente oorhoofs te ontwikkel, koördineer en ondersteun. Hierdie is konkrete maniere waarop ons die gemeente se missionale roeping wil uitleef. Prisma is nie 'n beheerliggaam nie maar wel 'n koördineringsliggaam vir alle uitreike. Ons wil nie die uitreike beheer van uit die Prisma werkgroep nie maar wel in die gees van "saam reik ons beter uit" wil ons die uitreike koördineer om so doende beter gebruik te maak van bronne en hulpmiddele." Dit gaan dus nie om die begin van 'n paar missionêre projekte nie, maar daaroor dat die gemeente wesenlike 'n identiteitsverandering sal ondergaan en groei tot 'n werklik missionale gemeente.
In Eldoraigne Familiekerk maak ons voortaan onderskeid tussen bedieninge na binne en uitreike na buite. Ons besef dit is nie altyd moontlik om haarfyn tussen die twee, bediening en uitreik, te onderskei nie, maar wil nogtans t.w.v. 'n duidelike mandaat die twee konsepte uit mekaar begin haal. 'n Bediening na binne is dan alle bedieninge deur lidmate aan lidmate. 'n Uitreik is 'n bediening of projek deur lidmate aan mense in ons gemeenskappe.
Prisma se dagbestuur sal uit 'n aantal lede bestaan wat die dag tot dag funksies van Prisma sal bestuur. Die dagbestuur sal so ver moontlik ad hok geleenthede koördineer en bestuur. Dit sluit bv. in die kort termyn uitreike wat aan kleingroepe deur gegee word. Hierdie groep vergader ongeveer een maal per maand. Die Prisma-koördineringsvergadering, wat een keer per kwartaal vergader, het ten doel om bestaande uitreike te koördineer in die sin van gesamentlike beplanning wat betref datums vir sprekers, fondsinsameling, deurkollektes, ens.
Uitreike waar ons tans betrokke is
(Tanzanië (Robbertze Gesin - Johan Robbertze se besoek aan Mtwara in Mei-maand. Kry hulle nuusbrief hier.) – Dr Johan van der Heever
Tsoseletso – Fokase Fokase
Danvillekamp - Jaco Dorfling
RAVA Voedingsprojek - Sandra Craytor
Abraham Kriel Kinderhuis - Laetitia Marais
Franse Kindersending (Kry hulle nuusbrief hier) Jy kan ook vir hulle bid. - Hein Kotze Oktober Nuusbrief. (Bid gerus vir hulle - Gebedsbrief)
Senior versorging - Johann van der Walt
Mosambiek (Schwartz gesin - Kry hulle nuusbrief hier) – Dr Johan van der Heever
Danville Kamp Uitreik
Die Danville kamp uitreik bied die kamp kosteloos aan vir ongeveer 80 kinders elke jaar. Lees meer waaroor die kamp gaan asook hoe u kan bydra deur die onderstaande Borgbriewe in Afrikaans of Engels te lees. Stuur dit ook gerus aan vir enige iemand wat u dink sou belangstel om betrokke te raak ofwat 'n bydrae sou wou lewer.
HAAL KONTANT VAN DIE STRAAT AF!
Om hulp aan die straatbedelaars en ander mense wat kom kos vra te verleen, het ons in samewerking met Solidariteit se Helpende hand 'n MAALTYD KOEPON stelsel in werking gestel. Gee eerder 'n MAALTYD KOEPON in plaas van geld om die mense te help en weer hoop te gee.
Wat is 'n MAALTYD KOEPON? Dis die bewys waarmee die bedelaar kos kan kry by sentrale punte in ons omgewing. Hierdie kospunte word beman deur persone wat voorheen op straat was. Hier sal hulle ook advies, raad en ondersteuning kry. Die koepon kan teen R20 by die gemeentekantoor gekoop word. Vir meer inligting skakel die gemeentekantoor by 012 654 6904.
Ons benodig ook dringend warm mans wintersklere en veral skoene (nr.'s 7,8 & 9) en komberse Dit kan by die gemeentekantoor ingehandig word.